b'\n_START_ARTICLE_\nFranc Abram\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Komnu, kjer je bil njegov o\xc4\x8de organist. Z devetimi leti je pri\xc5\xa1el v Trst in se izu\xc4\x8dil za sodarja. Po odslu\xc5\xbeenem sedemletnem voja\xc5\xa1kem roku se je poro\xc4\x8dil z Ano Komac iz Bovca. V zakonu se jima je rodilo deset otrok. Sam se je posvetil trgovini z lesom; imel je tudi lastne gozdove v Bosni. Leta 1874 je v Trstu zgradil tovarno sodov. Tovarna, katero sta kasneje vodila dva izmed njegovih otrok je obratovala do leta 1934. Abram je bil tudi velik dobrotnik reve\xc5\xbeev, v Bosni\xc2\xa0\xc2\xbbpravi o\xc4\x8de siroma\xc5\xa1nemu prebivalstvu\xc2\xab, v Trstu pa je podpiral siroti\xc5\xa1nico Albertinum.'